30. ΑΝΑΓΚ. ΝΟΜΟΣ υπ’ αριθ. 162 της 24/29 Σεπτ. 1936 Περί τροποποιήσεως και συμπληρώσεως των περί κατασκευής και συντηρήσεως των οδών κειμένων διατάξεων. Άρθρ.1.-1.Οδοί εξυπηρετούσαι ανάγκας Εθνικής Αμύνης, μη χαρακτηρισθείσαι βάσει των κειμένων διατάξεων, ως εθνικαί, κατατάσσονται εις τας οδούς ταύτας δια Δ/τος εφ’ άπαξ εκδιδομένου εντός διμήνου από της ισχύος του παρόντος. Εξεδόθη το Β.Δ. 25/26 Νοεμ. 1936 περί κατατάξεως οδών τινων εις τας εθνικάς. 2.Εντός μηνός από της ισχύος του παρόντος το Γενικόν Επιτελείον Στρατού καταρτίζει πίνακα των οδών εν γένει, αίτινες εξυπηρετούσι τας ανάγκας εθνικής αμύνης, όστις κυρούμενος υπό του Υπουργού των Στρατιωτικών διαπέμπεται εις το Υπουργείον Συγκοινωνίας. Σελ. 574 3.Το Συμβούλιον των Δημοσίων Έργων εν τη κατά νόμον δια τας περιπτώσεις ζητημάτων τοιαύτης φύσεως συνθέσει του, καθορίζει τας μη κατατεταγμένας εις τας εθνικάς οδούς, εκ των εν τω πίνακι αναγραφομένων, την αφετηρίαν, το τέρμα και τα σημεία διαβάσεως αυτών, βάσει δε του καθορισμού τούτου εκδίδεται το κατά τας διατάξεις της παρ. 1 του παρόντος άρθρου Δ/μα. Άρθρ.2.-1.Προκειμένου περί εγκρίσεως της μελέτης των εν τη παρ. 1 του προηγουμένου άρθρου οδών ή μεταβολής της χαράξεως των υφισταμένων εκ τούτων, προαπαιτείται η γνώμη του Γενικού Επιτελείου του Στρατού, βάσει της οποίας και συμφώνως τη οποία το Συμβούλιον των Δημοσίων Έργων εγκρίνει τας μελέτας και καθορίζει τας μεταβολάς χαράξεων. Άρθρ.3.-Πάσαι αι οδοί της παρ. 1 του άρθρ. 1 του παρόντος, αποτελούσιν ιδίαν κατηγορίαν, την κατηγορίαν των στρατιωτικών οδών, δια την κατασκευήν και συντήρησιν των οποίων διατίθενται οι κατά το επόμενον άρθρον πόροι. Άρθρ.4.-1.Εν τω προϋπολογισμώ του Κράτους αναγράφεται ετησίως υπό ίδιον άρθρον πίστωσις εκ δραχμών 15 εκατομμυρίων τουλάχιστον δια κατασκευάς και συντηρήσεις των κατά τ’ ανωτέρω στρατιωτικών οδών, ήτις αποδίδεται εις το Ταμείον Εθνικής Οδοποιΐας, εκ του προϋπολογισμού του οποίου διατίθενται επί πλέον τουλάχιστον 10 εκατομμύρια δραχμαί ετησίως, το σύνολον δε των άνω ποσών κατανέμεται εις τα κονδύλια κατασκευών και συντηρήσεων των στρατιωτικών οδών, μετά σύμφωνον γνώμην του Γενικού Επιτελείου του Στρατού. 2.Η εκ του κατά τ’ ανωτέρω κονδυλίου των κατασκευών διάθεσις πιστώσεων προς κατασκευήν στρατιωτικών οδών γίνεται βάσει ετησίως καταρτιζομένου υπό του Γενικού Επιτελείου Στρατού πίνακος περί των κατά σειράν προτιμήσεων προς κατασκευήν οδών. 23.Ζ.α.29-30 Κατασκευή και Συντήρηση Οδών Άρθρ.5.-1.Επιτρέπεται η μεθ’ οιουδήποτε πιστωτικού ιδρύματος, συνομολόγησις δανείου, δια λογαριασμόν του Ταμείου Εθνικής Οδοποιΐας, υπό των υπουργών Οικονομικών, Συγκοινωνίας, και Στρατιωτικών, δυναμένου να εξυπηρετηθή εκ του εν τω προϋπολογισμώ του Κράτους αναγραφομένου ειδικού κονδυλίου των στρατιωτικών οδών, όπερ εν τοιαύτη περιπτώσει δεν δύναται να μειωθή μέχρις εξοφλήσεως του βάσει αυτού συνομολογηθησομένου δανείου. 2.Το ποσόν του δανείου τούτου διατίθεται αποκλειστικώς δια κατασκευάς και ανακαινίσεις στρατιωτικών οδών. Άρθρ.6.-Συνιστάται μόνιμος επιτροπή, αποτελουμένη εκ του εκάστοτε αρμοδίου υπαρχηγού του Γενικού Επιτελείου Στρατού, ως προέδρου, του γενικού διευθυντού των Δημοσίων Έργων, και του διευθυντού του IV Γραφείου Επιτελείου, ως μελών, το έργον της οποίας συνίσταται εις τον συντονισμόν των ενεργειών των υπουργείων Συγκοινωνίας και Στρατιωτικών προς εφαρμογήν των διατάξεων του παρόντος νόμου, την υποβολήν προτάσεων προς καταρτισμόν των πινάκων των εκτελεστέων κατ’ έτος έργων, ως το άρθρ. 5 του παρόντος, την παρακολούθησιν της καλής διαθέσεως των εν τω άρθρ. 4 πιστώσεων, την παρακολούθησιν της προόδου των έργων, και την υποβολήν προτάσεων περί επισπεύσεως του ρυθμού των εκτελουμένων έργων. Η αυτή επιτροπή γνωματεύει επίσης περί του απαιτουμένου πλάτους των οδών και των επ’ αυτών τεχνικών έργων, περί του είδους και του πλάτους των οδοστρωμάτων, περί της αντοχής των τεχνικών έργων, και επί παντός εν γένει τεχνικού στοιχείου της οδού, όπερ ήθελε κριθή απαραίτητον δια την απρόσκοπτον κυκλοφορίαν των στρατιωτικών οχημάτων εν εκστρατεία. Η μόνιμος επιτροπή βοηθείται εις το έργον της παρ’ ενός αξιωματικού του IV Επιτελείου Γραφείου και ενός μηχανικού των Δημοσίων Έργων του υπουργείου Συγκοινωνίας, οίτινες τηρούνται εν στενή επαφή μεταξύ των. Χρέη γραμματέως της επιτροπής εκτελεί ο αξιωματικός του IV Επιτελικού Γραφείου, την δε αλληλογραφίαν και το αρχείον τηρεί ο μηχανικός των Δημοσίων Έργων. Ειδικός κανονισμός, συντασσόμενος υπό της επιτροπής και εγκρινόμενος δι’ αποφάσεων των υπουργών Στρατιωτικών και Συγκοινωνίας, θέλει καθορίζει τας λεπτομερείας των εργασιών και της λειτουργίας της επιτροπής. Άρθρ.7.-Αι τυχόν αναγκαιούσαι λεπτομέρειαι δια την εκτέλεσιν του παρόντος καθορισθήσονται δια Δ/τος. Μεταβατικαί διατάξεις Άρθρ.8.-Επιτρέπεται όπως εντός μηνός από της ισχύος του παρόντος, δια Δ/τος, εφ’ άπαξ εκδοθησομένου, προτάσει του υπουργού της Συγκοινωνίας και μετά γνώμην του Συμβουλίου των Δημοσίων Έργων, τροποποιηθή η κατεύθυνσις εθνικών ή επαρχιακών οδών, χαρακτηρισθεισών ήδη δυνάμει των κειμένων διατάξεων. Η ισχύς του παρόντος άρχεται υπό της δημοσιεύσεως αυτού.